jkorsvik/nowiki_second_scrape_merged huggingface dataset:
Ultrafiolett–synlig spektroskopi

Ultrafiolett–synlig spektroskopi (fra engelsk Ultraviolet–visible spectroscopy, forkortet UV/Vis) refererer til absorpsjonsspekter i det ultrafiolette/synlige område i spektret for stårling. Dette betyr at det bruker lys i det synlige og nærligende områdene området. Absorpsjonen eller refleksjonen i det synlige området vil gi direkte innvirkning av fargen til kjemikaliet som er målt. I dette området av det elektromagnetiske spekteret, atomer eller molekyler får elektromagnetiske sprang. Absorpsjonsspektrometri er komplementær til fluorescensspektrometri, i at fluorescens omhandler overganger fra den eksiterete tilstanden til grunntilstanden, absorpsjon måler overganger fra grunntilstanden til den eksiterte tilstanden.


== Prinsippet av uv/vis absorpsjon ==

Molekyler som har π-elektroner eller ikke-bindende elektroner (n-elektroner) kan absorbere energi i form av ultrafiolett eller synlig lys for å eksitere disse elektronene til en høyere anti-bindende molekylorbital. Jo lettere elektronene er eksitert (dvs. lavere energigap mellom HOMO og LUMO) vil bølgelengden til lyse som blir absorbert bli større. Det er fire mulige typer sprang (π–π*, n–π*, σ–σ*, og n–σ*), og de kan bli ordnet slik:  σ–σ* > n–σ* > π–π* > n–π*.


== Referanser ==
Li Shifeng

Li Shifeng (født 9. januar 2000) er en kinesisk badmintonspiller. Han vant individuell gull i badminton under Sommer-OL for ungdom 2018. 


== Idrettskarriere ==


=== 2017 ===
Li deltok i Junior-VM i badminton 2017, der han var med på det kinesiske laget som vant mix-lagkonkurransen. Individuelt ble han slått ut i fjerde runde, av Lakshya Sen fra India.


=== 2018 ===
Han deltok i Juniorasiamesterskapet i badminton 2018, der Kina vant mix-lagkonkurransen. Individuelt ble han slått ut i kvartfinalen, der han tapte for Lakshya Sen.
Li deltok i badminton under Sommer-OL for ungdom 2018. Der fikk han gull individuelt, etter at han vant finalen 2-0 over Lakshya Sen. Han deltok også på det sammensatte laget Gamma som kom på femteplass i mix-lagkonkurransen.


== Referanser ==


== Eksterne lenker ==
(en) Li Shifeng – Olympedia 
(en) Li Shifeng – BWF (bwf.tournamentsoftware.com) 
(en) Li Shifeng – BWF (bwfbadminton.com) 
(en) Li Shifeng – TheSports.org 
(en) Buenos Aires 2018 - Li Shifeng (arkivert)
Fylkestingsvalget 1999

Fylkestingsvalget 1999 ble gjennomført 12. og 13. september 1999, samtidig med kommunestyrevalget. Valget ble holdt i alle fylker unntatt Oslo.Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett.
3 030 217 personer hadde stemmerett ved fylkestingsvalget. Det ble avgitt 1 691 483 stemmer. Oppslutningen var 55,8%, en nedgang fra forrige valg. Til sammenligning var oppslutningen ved kommunestyrevalget 60,4%. 9 389 stemmer ble forkastet.Ved valget ble det valgt 880 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 154 av representantene på forhånd bestemte kommuner, såkalte utjamningsrepresentanter. Av de valgte representantene var 368 kvinner.


== Resultat ==


== Referanser ==
Uranienborg Vokalensemble

Uranienborg Vokalensemble er et kammerkor som ble grunnlagt i 2002 av Elisabeth Holte. Hun er dirigent og kunstnerisk leder for ensemblet, og ansatt som kantor i Uranienborg kirke i Oslo.
Ensemblet bestod i 2018 av 23 sangere, der flere av medlemmene arbeider profesjonelt som musikere eller tar musikkutdanning på høyere nivå. Det bygger sin virksomhet rundt Uranienborg kirke i Oslo, og dets bidrag til å fornye og viderebringe den kirkemusikalske tradisjonen ble anerkjent med Grammy-nominasjon i kategorien «Best choral performance» for platen Himmelrand (2016). Påfølgende år mottok ensemblet flere priser, samt spesialpris for beste tolkning av moderne musikk i klasse 1, under den internasjonale korkonkurransen Polifonico Guido d’Arezzo.
Ensemblets repertoar består av a cappella-musikk fra ulike stiler og epoker samt større verk for kor og orkester. Koret har blant annet samarbeidet med tidligmusikkorkesteret Barokkanerne og musikere fra Kringkastingsorkestret. Koret ønsker å bygge bro mellom den eldre og den nyere kormusikken, og jobber derfor jevnlig med yngre norske komponister som Marianne Reidarsdatter Eriksen, Marcus Paus, Ørjan Matre, Bjørn Morten Christophersen og Ola Gjeilo. Ved flere anledninger har ensemblet benyttet gjestedirigenter, herunder David Hill (BBC Singers), Grete Pedersen (Det norske solistkor) og Kjetil Almenning (domkantor i Bergen).
Uranienborg Vokalensemble opptrer jevnlig med orkester og har samarbeidet med Holberg Barokk, Sinfonia Uranienborg, Barokkanerne, musikere fra Det Norske Kammerorkester og Kringkastingsorkesteret KORK. Koret har samarbeidet med jazzpianistene Bugge Wesseltoft og Steve Dobrogosz, folkemusikerne Knut Buen, Gjermund Larsen og Bjørn Kåre Bråten Odde, Hans-Kristian Kjos-Sørensen på marimba, diverse sangsolister og flere norske organister.


== Utgivelser ==
Våkenetter (2L, 2007)
SONG (2L, 2013)
Himmelrand (2L, 2016)


== Kilder ==
Rakvaag, Geir: «Grammy-nominasjon til Uranienborg» i Dagsavisen 6. desember 2016. Sett 6. november 2018.
Musikkultur: «Italienske korpriser til Uranienborg Vokalensemble», publisert 28. august 2017. Sett 6. november 2018.
Resultatliste fra Polifonico Guido d’Arezzo publisert 30. august 2017. Sett 6. november 2018.


== Eksterne lenker ==
(no) Offisielt nettsted 
(en) Uranienborg Vokalensemble på Discogs 
(en) Uranienborg Vokalensemble på MusicBrainz 
(en) 2L (plateselskap)
I Was Only Kidding

«I Was Only Kidding» er en sang skrevet av Gerry Goffin og Carole King som ble spilt inn og gitt ut på singel med Ann-Margret i 1962. Sangen ble også gitt ut på albumet The Vivacious One senere samme år.
Kristoffer Rønneberg

Kristoffer Rønneberg (født 1978 i Oslo) er en norsk journalist og forfatter. Han har siden 2005 vært ansatt i Aftenposten, der han var fast reporter i Folkerepublikken Kina fra 2005-2007. Han var avisens USA-korrespondent fra 2013-2017. Han arbeider i Aftenpostens utenriksredaksjonen.


== Bakgrunn ==
Rønneberg reiste mye i sin barndom, og har tilbragt deler av oppveksten i Kuwait. Han tok videregående utdanning ved United World College i Singapore. Senere tok han sin bachelorgrad i journalistikk og sosiologi ved City University London. 
Rønneberg har tidligere jobbet i Nettavisen og Dagens Næringsliv, samt for den norske ambassaden i Washington, D.C. Han ble i 2005 deltidsansatt i Aftenposten som journalist i Folkerepublikken Kina (2005-2007), og fikk fast ansettelse i avisen 2008. Han var deretter Aftenpostens USA-korrespondent fra 2013-2017.  
Rønneberg har gitt ut boken Reisen til Mandalay - en reise fra Burma til Myanmar (2015).


== Referanser ==
Fyrkre

Fyrkre (Thermobia domestica) er et insekt som  i ordenen børstehaler, som er tilnærmet sølvkre-grupperingen.
Insekter i grupperingen kre, er vingeløse og fra sølvaktige til mørkebrune i fargen. Kroppen deres er dekket med fine skjell og de er generelt myke i kroppen. Voksne individer er opptil 18mm lange relativt flate, langstrakte og ovale i formen. De har tre lange haletråder og to lange antenner på hodet.
Fyrkre er ganske lik skjeggkre og sølvkre i vaner, men er generelt mørkere i fargen. Fyrkre foretrekker temperaturer over 30 grader celsius og kan ikke reprodusere dersom temperaturen blir under 25 grader celcius. Dette gjør at dette insektet sjelden er å finne i Norge. Dersom man finner disse insektene er det vanligvis i nærheten av varmerør, peiser, ovner og andre varmekilder.


== Fyrkre som skadedyr ==
Primært gjør ikke fyrkre i likhet med sølvkre eller skjeggkre noen særskilte skader i byggninger. De blir mer som et plagsomt skadedyr inne i hjemmet eller bygninger. Det kan forurense mat, skade papirvarer og flekker på klær, men er medisinsk ufarlig


== Habitat og livssyklus ==
Fyrkre er tyggende insekter og er altetende, men foretrekker karbohydrater og proteiner, inkludert mel, tørket kjøtt, havregryn, papir og til og med lim. De og kan overleve lengre perioder uten mat. Fyrkre trives best i høy fuktighet, men nivåer over 33% relativ fuktighet er nok for å gjennomføre deres livssyklus. Egg klekkes helt ned til 11% relativ fuktighet.Hunnene når kjønnsmoden alder i løpet av 40 -300 dager avhengig av temperaturforhold. Etter voksenstadiet er nådd, legger de egg kontinuerlig og kan legge over 100 egg i løpet av livet. Fyrkre kan bli 2,5 - 3 år gamle.


== Referanser ==


== Eksterne lenker ==
(en) Fyrkre i Encyclopedia of Life 
(en) Fyrkre i Global Biodiversity Information Facility 
(no) Fyrkre hos Artsdatabanken 
(sv) Fyrkre hos Dyntaxa 
(en) Fyrkre hos Fauna Europaea 
(en) Fyrkre hos ITIS 
(en) Fyrkre hos NCBI 
(en) Kategori:Thermobia domestica – bilder, video eller lyd på Wikimedia Commons 
(en) Thermobia domestica – galleri av bilder, video eller lyd på Wikimedia Commons 
Thermobia domestica – detaljert informasjon på Wikispecies
Lejre Vig

Lejre Vig er den omkring 8 km lange sørvestlige fjordarm i Roskilde Fjord. Den strekker seg fra Gershøj på den vestlige bredd, overfor Nørhoved på Bognæs, mot sør til bunnen vest for Lindenborg, hvor Holbækmotorvejen passerer tett forbi. Det ligger flere små holmer i den lavvannede viken. Ved Sluphuse nord for Lindenborg har Lejre Å sitt utløp.
Viken er en del av Natura 2000s naturplan 105. Roskilde Fjord og Jægerspris Nordskov og er både fuglebeskyttelsesområde ( 136. Roskilde Fjord, Kattinge Vig og Kattinge Sø) og EU-habitatområde. I den sørlige ende inngår områdene ned til breddene mot sør og vest i en 100 hektar stor fredning fra 1947 og 1962, og inngår nå i en 476 ha. fredning fra 1969 av området omkring herregården Lindholm.
Sølager

Sølager er et småsted og fiskeleie som ligger ut til Isefjorden i Halsnæs kommune i Danmark. Landsbyen er nå sammen med Lynæs vokst sammen med Hundested. Før kommunalreformen i 2007 lå byen i Hundested kommune.
Om sommeren seiler fergen M/F Columbus fra Sølager til Kulhuse på nordspissen av Hornsherred.


== Eksterne lenker ==
Kulhuse – Sølager overfarten på 'highways.dk'
Lynæs

Lynæs er navnet på sørøstlige pynt av halvøya Halsnæs ned mot Isefjorden i Nordsjælland, og utgjør nå den sørlige del av Hundested. Det ligger i Torup Sogn i Halsnæs kommune i Region Hovedstaden.
Det er et gammelt fiskeleie og hadde i slutten av 1800-tallet kro, en romslig havn med henimot seks fots dybde, store stenmoloer og havnefyr, dampskipsforbindelse til Frederikssund og Nykøbing Sjælland og ferge til Rørvig. Nå er havnen og fergen flyttet til Hundested, men det er stadig en stor lystbåthavn der. Lynæs kirke er oppført i 1901.
Under første verdenskrig ble Lynæs Fort anlagt; det ble i 1962 omdannet til kursvirksomhet men avhendet av forsvaret i 1995 .


== Naturfredning ==
Skulde Klint (27 moh.) og  klinten Store Karlsminde (33 moh.) øst for Lynæs Havn, samt noen beiteområder vest for havnen, i alt 63 ha., ble fredet i 2004.

"Skrænterne i fredningsområdet rummer en meget artsrig og værdifuld overdrevs- og skræntflora med flere sjældne arter, som er karakteristiske for de mest nedbørsfattige og solrige områder i landet, ud over Halsnæs, f.eks. Røsnæs ved Kalundborg og Samsø."


== I kulturen ==
Lynæs var utgangspunktet for filmen Flådens friske fyre fra 1965.


== Referanser ==
Rørvig

Rørvig er en by ved Isefjordens munning i Kattegatt på Nordvestsjælland i Danmark med drøyt ett tusen innbyggere. Rørvig ligger i Rørvigs sogn i Odsherred kommune i Region Sjælland. 
Rørvig har ved fergelinjen Hundested-Rørvig forbindelse med Hundested syv kilometer østenfor over Isefjordens munning. Rørvig kirke ligger utenfor stedet.
I Skansehage ble det i 1809 i samband med Englandskrigen under Napoleonskrigene oppført et batteri som sammen med batteriet i Hundested Skanse skulle beskytte innløpene til Isefjorden og Roskildefjorden. Rørvig hadde i 1880 520 innbyggere. Etter å ha blitt et populært sommersted for kunstnere på slutten av 1800-tallet, ble Rørvig utviklet til et turiststed, fremfor alt etter at bilfergelinjen ble innviet i 1928. Denne periode er beskrevet i bøker av Svend Hede Hansen.


== Billedgalleri ==
Revolusjonære tillitsvalgte

Revolusjonære tillitsvalgte (tysk: Revolutionäre Obleute) var under første verdenskrig i Tyskland personer som var uavhengige av fagforeningene («shop stewards») og som ble fritt valgt av arbeidere fra forskjellige tyske industrier. De avviste krigspolitikken til det tyske keiserrike og den støtten som parlamentariske representanter for Sozialdemokratische Partei Deutschlands (SPD) ga denne politikk. De spilte også en rolle under novemberrevolusjonen.
Richard Müller

Richard Müller (født 9. desember 1880 i Weira i Sachsen-Weimar-Eisenach, død 11. mai 1943 i Berlin i Fristaten Preussen) var en tysk sosialist og historiker. Han var opplært som en dreiebenk-operatør og ble senere en industrifagforeningsmann og en organisator av masse-streiker mot første verdenskrig. I 1918 ble han en ledende skikkelse i rådsbevegelsen under Novemberrevolusjonen. I 1920-årene skrev han et trebinds verk om novemberrevolusjonens historie.


== Referanser ==
Tony Frick

Tony Frick (født 8. november 1957 i Värmland, død 26. februar 2002) var en svensk jockey, bosatt i Norge. Frick var en av norsk og svensk galopps store navn på 1980- og tidlig på 1990-tallet og kan vise til 171 seire og blant annet seks seiere i svensk grand national, en rekord som han fortsatt innehar.
I 1993 måtte Frick avslutte sin jockeykarriere hos Block Watne-eierne Randi og Walter Nilsens Stall Nor da han fikk diagnosen lymfekreft. Da gikk han over i en stilling som trener hvor han også gjorde suksess, samtidig som han kjempet mot sykdommen som han senere måtte gi tapt for.


== Referanser ==
Generalkvartermester

Generalkvartermester var en militær grad og betegner en høyere offiser som hadde ansvaret for å gjennomføre ordrene blant troppene. Ifølge utdannelsen av generalkvartermesterstaben, tjente han som leder av sin stab, og stabene for de ulike armeene utgjorde en generalstab, som var underordnet generalstabssjefen. I de fleste hæravdelinger ble det utnevnt en generalkvartermester bare for et enkelt felttog.


== Kilder ==
(no) Generalkvartermester i Store norske leksikon
Januarstreikene

Januarstreikene var en rekke streiker i det tyske keiserrike i 1918 som samlet mer enn en million arbeidere i kampen for bedre livsbetingelser, bedre arbeidsbetingelser, en slutt på første verdenskrig og en demokratisering av det tyske rikes forfatning. Streikene kan sees på som et forvarsel om den kommende novemberrevolusjonen.


== Referanser ==
Rørvig kirke

Rørvig kirke er en kirke beliggende i Odsherred kommune på Sjælland. Den ble oppført rundt år 1150. Kirken ligger i dag midt i et utbygd sommerhusområde, men da den ble oppført var den i sentrum av en landsby. Byen ble imidlertid flyttet på grunn av sandflukt. Kirken er karakteristisk med sin gule farve.
Tidligere var området forblåst og med lite vegetasjon, og kirken fungerte derfor også som sjømerke.


== Eksterne lenker ==
(en) Rørvig Kirke – kategori av bilder, video eller lyd på Commons 
Rørvig Kirke i bokverket Danmarks Kirker (utgitt av Nationalmuseet)
Rørvig Kirke hos KortTilKirken.dk
Elsäss-Lothringen Partei

Elsäss-Lothringen Partei, også kjent som  Elsässer, var et politisk parti i det tyske keiserrike.  Partiet deltok for første gang under Riksdagsvalget i Tyskland 1874, og fikk 15 representanter. Partiet vant 15 seter frem til Riksdagsvalget i Tyskland 1890, da det ble redusert til 10 seter, og fikk senere aldri mer enn 10 seter. Partiet fikk redusert oppslutning ettersom mange innbyggere i Elsäss-Lothringen emigrerte til Frankrike, og opphørte å eksistere etter første verdenskrig da Elsäss-Lothringen ble en del av Frankrike.Partiet representerte de autonomistiske synspunktene til den fransktalende befolkningen i Elsäss-Lothringen. Den protesterte mot den tyske regjeringens politikk overfor området, overfor katolikker og andre etniske minoriteter, og var ofte alliert med det danske parti, det Tysk-Hannoverske parti og det polske parti.


== Referanser ==
Wilhelm von Radowitz

Wilhelm von Radowitz (født 6. mars 1875 i Berlin, død 25. september 1939 samme sted) var en tysk diplomat og leder (Unterstaatssekretär) av Rikskanselliet mot slutten av første verdenskrig.


== Referanser ==
SMS «Markgraf»

SMS «Markgraf» var det tredje dreadnought av König-klasse som var på oppdrag for den tyske keiserlige flåte. Slagskipet var ferdig produsert den 4. juni 1913 og ble sjøsatt den 1. oktober 1914. Den 21. juni 1919, etter første verdenskrig, ble skipet senket av den tyske Hochseeflotte.
Demokratisering

Demokratisering er prosessen hvor et styresett endres i retning av et mer demokratisk regime, inkludert betydelige politiske endringer som går i demokratisk retning. Det kan være overgangen fra et autoritært regime til et fullstendig demokrati, overgangen fra et autoritært politisk system til et delvis demokrati, eller overgangen fra et delvis demokrati til et fullstendig demokrati. Motstridende oppfatninger om det ideelle demokratiet har gjort demokratisering til en konfliktfylt prosess.


== Bakgrunn ==
Ved begynnelsen av 1700-tallet var eneveldet utbredt i Europa. Over tid endret dette seg, ved større likhet; juridisk, politisk, sosialt, økonomisk og mellom kjønnene, en prosess som særlig begynte med den franske revolusjonen (1789–1799). Ifølge professor Rolf Hobson utgjør demokratisering en av de viktigste kjennetegn på perioden 1750–1950, ved siden av den industrielle revolusjon og europeisk kolonisering av store deler av verden. Hvordan det ideelle demokratiet burde være har vært omstridt og demokratisering har derfor vært en konfliktfylt prosess. Den relativt konfliktfrie demokratiseringen av etnisk homogene stater (som Norge og Sverige) er et unntak, og ikke regelen.Et hovedtema knyttet til demokratisering fra 1700-tallet har vært likhetstanken, men hva som skal vektlegges av økonomisk, politisk og sosial likhet har blitt tema for omfattende diskusjoner blant ulike grupper. Følgelig er ikke prosessen demokratisering en rett vei til dagens liberale demokratiske rettsstat, slik den finnes i mange vestlige land. En tidlig kritiker av demokratisering var franskmannen Alexis de Tocqueville, i boken Om demokratiet i amerika fra 1835 beskriver han tendenser ved det amerikanske demokratiet som åpner for nye former for despoti.Demokratisering, nasjonalisme og liberalisering er ifølge professor Rolf Hobson tre sider av samme sak, hvor siden midten av 1700-tallet stadig større grupper innenfor samfunnet bringes inn i politikken. Blant statsvitere har vekten ofte blitt lagt på liberalisering og demokratisering, mens nasjonalisme har blitt tonet ned, noe Hobson anser er å overse et ubehagelig faktum.


== Referanser ==


== Kilder ==
Hobson, Rolf, Europeisk politisk historie 1750–1950, Cappelen Damm Akademisk, 2015, ISBN 978-82-02-24316-6
Nesoeme

Nesoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, lang og slank, gulbrun trebukk med brune striper på pronotum og dekkvinger. Antennene er ganske tynne og betydelig lengre enn kroppen, hvert ledd brungult med brun spiss. Pronotum er tønneformet, noe innsnevret ved roten, dekkvingene er nesten jevnbrede. Beina er nokså lange, lårene fortykkede.


== Utbredelse ==
Arten lever bare på Galápagosøyene.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Nesoeme Linsley & Chemsak, 1966
Nesoeme kuscheli Linsley & Chemsak, 1966


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 26. september 2018 hos Wayback Machine.


== Eksterne lenker ==
(en) Nesoeme i Encyclopedia of Life 
(en) Nesoeme i Global Biodiversity Information Facility 
Nesoeme – detaljert informasjon på Wikispecies 
(en) Oemini – kategori av bilder, video eller lyd på Commons
Haplidoeme

Haplidoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke, blanke, ensfarget gulbrune trebukker. Antennene er ganske tynne og omtrent så lange som kroppen. Pronotum er tønneformet, dekkvingene er jevnbrede. Beina er nokså lange, lårene slanke.


== Utbredelse ==
Slekten finnes i California og i det nordvestlige Mexico (Baja California, Hidalgo).


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Haplidoeme Chemsak & Linsley, 1965
Haplidoeme punctata Chemsak & Linsley, 1971
Haplidoeme schlingeri Chemsak & Linsley, 1965


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 26. september 2018 hos Wayback Machine.


== Eksterne lenker ==
(en) Haplidoeme i Encyclopedia of Life 
(en) Haplidoeme i Global Biodiversity Information Facility 
(en) Haplidoeme hos ITIS 
Haplidoeme – detaljert informasjon på Wikispecies 
(en) Oemini – kategori av bilder, video eller lyd på Commons
Austroeme

Austroeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, lange og smale, blanke, brunlige trebukker. Antennene er ganske tynne og litt lengre enn kroppen. Pronotum er tønneformet, noe variabelt i formen (mye smalere hos hannene enn hos hunnene), innsnevret ved roten, dekkvingene er jevnbrede foran, langt tilspissede bak. Beina er middels lange, lårene slanke.


== Utbredelse ==
Slekten finnes i Brasil, Bolivia og Uruguay.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Austroeme Martins, Chemsak & Linsley, 1966
Austroeme femorata Martins, 1997
Austroeme gentilis (Gounelle, 1909)
Austroeme modesta (Gounelle, 1909)


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 26. september 2018 hos Wayback Machine.


== Eksterne lenker ==
(en) Austroeme i Encyclopedia of Life 
(en) Austroeme i Global Biodiversity Information Facility 
Austroeme – detaljert informasjon på Wikispecies 
(en) Oemini – kategori av bilder, video eller lyd på Commons